Դեյվիդ Սքոթ

Դեյվիդ Ռենդոլֆ Սքոթ (, ), ամերիկացի տիեզերագնաց-օդաչու, ռազմաօդային ուժերի գնդապետ։

Ավարտել է ԱՄՆ-ի ռազմական ակադեմիան (Ուեստ Փոյնթ) և Մասսաչուսեթսի տեխնոլոգիական ինստիտուտը (1962), այնուհետև ռազմաօդային ուժերի փորձարկող օդաչուների փորձնական և աերոտիեզերական հետազոտությունների օդաչուների պատրաստման դպրոցները։ ԱՄՆ-ի տիեզերագնացների խմբում է 1963 թվականից։ 1966 թվականի մարտի 16-ին, Նիլ Արմսթրոնգի հետ, որպես երկրորդ օդաչու, թռիչք է կատարել «Ջեմինի-8» տիեզերանավով։

1969 թվականի մարտի 3-13-ը, Ջեյմս Մաքդիվիթի և Ռասել Շվայկարթի հետ, որպես հիմնական բլոկի օդաչու, թռիչք է կատարել «Ապոլլոն-9» տիեզերանավով։ 1971 թվականի հուլիսի 26-ից մինչև օգոստոսի 7-ը, Ջեյմս Իրվինի և Ալֆրեդ Ուորդենի հետ, որպես հրամանատար, թռիչք է կատարել «Ապոլլոն-15» տիեզերանավով։

Հուլիսի 31-ին Սքոթը և Ւրվինը լուսնախցիկով վայրէջք են կատարել Լուսնի վրա և այնտեղ մնացել 66 ժամ 55 րոպե, 3 անգամ դուրս եկել Լուսնի մակերևույթ (18 ժամ 37 րոպե ընդհանուր տևողությամբ)։ Լուսնի վրա տեղաշարժվելիս օգտվել են լուսնագնացից։ Երեք թռիչքների ընթացքում Սքոթը տիեզերքում եղել է 546 ժամ 32 րոպե։

Ծանոթագրություններ 

Տիեզերագնացներ
Ամերիկացի տիեզերագնացներ
Հունիսի 6 ծնունդներ
1932 ծնունդներ
20-րդ դարի ամերիկացի գործարարներ
Միչիգանի համալսարանի շրջանավարտներ
Մասաչուսեթսի տեխնոլոգիական ինստիտուտի շրջանավարտներ
Գուգենհայմի կրթաթոշակառուներ
ԱՄՆ ռազմական ակադեմիայի շրջանավարտներ
ԱՄՆ-ի ռազմաօդային ուժերի սպաներ
Ամերիկացի ճարտարագետներ
Ամերիկացի գործարարներ
20-րդ դարի ամերիկացիներ